రాణించిన హెచ్‌యుఎల్‌
- సంస్థ లాభాల్లో 17శాతం వృద్ధి
                 న్యూఢిల్లీ : ప్రముఖ ఎఫ్‌ఎంసిజి కంపెనీ హిందుస్థాన్‌ యూనిలీవర్‌ (హెచ్‌యుఎల్‌) క్రితం ఆర్ధిక సంవత్సరం (2014-15) జనవరి నుంచి మార్చితో ముగిసిన నాలుగో త్రైమాసికం (క్యూ4)లో 16.73 శాతం వృద్ధితో రూ.1,018.08 కోట్ల నికర లాభాలు సాధించింది. 2013-14 ఇదే క్యూ4లో రూ.872.13 కోట్ల లాభాలు నమోదు చేసుకుంది. గత క్యూ4లో కంపెనీ నికర అమ్మకాలు 8.92 శాతం పెరిగి రూ.7,555 కోట్లకు చేరాయి. 2014-15 ఆర్ధిక సంవత్సరంలో హెచ్‌యుఎల్‌ నికర లాభాలు రూ.4,315.26 కోట్లకు చేరాయి. 2013-14లో రూ.3,867.49 కోట్ల లాభాలు నమోదు చేసుకుంది. గత మార్చితో ముగిసిన ఏడాదిలో కంపెనీ నికర అమ్మకాలు రూ.30,170.50 కోట్లకు చేరాయి. ఇంతక్రితం ఏడాదిలో రూ.27,408.29 కోట్లుగా నమోదయ్యాయి. క్రితం ఆర్ధిక సంవత్స రానికి గాను కంపెనీ తుది డివిడెండ్‌ ప్రతి షేర్‌పై రూ.9గా బోర్డు ఆఫ్‌ డైరెక్టర్లు నిర్ణయించారు. శుక్రవారం బిఎస్‌ఇలో హెచ్‌యుఎల్‌ షేర్‌ 3.34 శాతం పెరిగి రూ.894.60 వద్ద ముగిసింది.
మీ స్నేహితులకు రికమెండ్ చెయ్యండి